आप नेता से मिला सौ ग्राम नशीला पाउडर, गिरफ्तार
थानारामामंडी की पुलिस ने वीरवार 100 ग्राम नशीले पाउडर के साथ काजी मंडी के 28 साल के आप नेता सिमरनजीत सिंह उर्फ बाउ को गिरफ्तार किया है। बाउ का छोटा भाई कुलदीप सिंह सोनू 61 दिन पहले नशे के केस में पकड़ा गया था, अभी वह जेल में है।
बाउ के खिलाफ एनडीपीएस एक्ट की धारा-22 के तहत केस दर्ज किया गया है। एएसआई जसबीर सिंह ने कहा-आरोपी कहां से नशा लेकर आता था और उसके ग्राहक कौन-कौन लोग हैं का पता करने के लिए शुक्रवार को कोर्ट में पेश कर रिमांड पर लिया जाएगा।
एएसआई का कहना है कि पुलिस सूर्या इन्क्लेव में नीति श्री फ्लैट के पास नाकाबंदी कर चैकिंग कर रही थी, तभी पैदल आए बाउ को गिरफ्तार किया गया। तलाशी ली गई तो उसने 100 ग्राम नशीला पाउडर मिला।
गौरतलब है कि 10 जनवरी को पुलिस पब्लिक मीट में काजी मंडी के रहने वाले आप नेता अमर सिंह ने काजी मंडी में नशा तस्करी का मुद्दा उठाया था। शाम को पुलिस ने अमर के बेटे को ही नशे के साथ गिरफ्तार कर लिया था।
61 दिन पहले बाउ का छोटा भाई सोनू गया था नशा तस्करी में जेल
चुनाव में रहा था एक्टिव | सिमरनजीतसिंह बाउ विधानसभा चुनाव में सेंट्रल हलके में एक्टिव रहा है। वह आप की हर रैली से लेकर उम्मीदवार को प्रचार में सक्रिय रहा था। (घेरेमें) केजरीवालजब शहर के दौरे पर थे तब भी बाउ उनके साथ था।
hin_Deva hin_Deva hin_Deva hin_Deva hin_Deva hin_Deva awa_Deva